12. ΑΠΟΦΑΣΗ ΤΡΑΠΕΖΑΣ ΤΗΣ ΕΛΛΑΔΟΣ Η ΕΠΙΤΡΟΠΗ ΝΟΜΙΣΜΑΤΙΚΩΝ  ΚΑΙ ΠΙΣΤΩΤΙΚΩΝ ΘΕΜΑΤΩΝ (Συνεδρίαση 513/4.12.92 θέμα 6)  της 21/31 Δεκ.1992 (ΦΕΚ Α΄ 209) Τροποποίηση της απόφασης ΕΝΠΘ 502/3/ 23.6.92 σχετικά με τη διακίνηση ιδιωτικών επιταγών μέσω του τραπεζικού συστήματος και τους τρεχούμενους λογαριασμούς καταθέσεων. Αφού έλαβε υπόψη: α)Την απόφαση ΕΝΠΘ 502/3/23.6.92, με την οποία μεταξύ άλλων (παρ. Α/1) καθορίζεται η διαδικασία αναγγελίας των ακάλυπτων επιταγών. β)Το 1931/1.12.92 (ΑΠ 8762) έγγραφο της Ένωσης Ελληνικών Τραπεζών, αποφάσισε: Να τροποποιήσει την απόφαση ΕΝΠΘ 502/3/ 23.6.92 (ανωτ. αριθ.11) και να καθορίσει ότι από 1ης Ιαν.1993 η αναγγελία των ακάλυπτων επιταγών στην εισαγγελική αρχή θα πραγματοποιείται, σύμφωνα με τα ειδικότερα καθοριζόμενα στην πιο πάνω Πράξη (παρ. Α/1), μέσω της εταιρείας, μη κερδοσκοπικού χαρακτήρα «ΤΡΑΠΕΖΙΚΑ ΣΥΣΤΗΜΑΤΑ ΠΛΗΡΟΦΟΡΙΩΝ». Κατά τα λοιπά οι διατάξεις της απόφασης ΕΝΠΘ 502/3/23.6.92 παραμένουν αμετάβλητες. 